23.9.2022
FI
Euroopan unionin virallinen lehti
C 364/3
Eurokolikoiden uudet kansalliset puolet (2022/C 364/03)
Eurokolikot ovat laillisia maksuvälineitä koko euroalueella.
Komissio julkaisee kaikkien uusien eurokolikoiden ulkoasut (1) tiedoksi suurelle yleisölle ja tahoille, jotka käsittelevät kolikoita työssään.
Euroopan unionin neuvosto päätti 12. heinäkuuta 2022, että Kroatian tasavalta täyttää tarvittavat edellytykset euron käyttöönottamiseksi 1. tammikuuta 2023 (2).
Kroatian tasavalta laskee näin 1. päivästä tammikuuta 2023 liikkeeseen eurokolikoita saatuaan EKP:n hyväksynnän liikkeeseen laskettavalle määrälle (ks.
Euroopan unionin toiminnasta tehdyn sopimuksen 128 artiklan 2 kohta).
1 sentti
2 senttiä
5 senttiä
10 senttiä
20 senttiä
50 senttiä
1 euro
2 euroa
Liikkeeseenlaskun toteuttava maa: Kroatian tasavalta Liikkeeseenlaskun päivämäärä: 1. tammikuuta 2023 Kuvaus ulkoasuista: 1, 2 ja 5 sentin kolikot: Glagoliittinen kirjoitus, jonka taustalla on kroatialainen shakkiruutukuvio Kolikon keskiosaan on kaiverrettu kulmikkailla glagoliittisilla kirjaimilla kirjainyhdistelmä ”HR”, joka on Kroatian virallinen ISO 3166–1 alpha-2 -tunnus.
Glagoliittinen kirjaimisto on vanhin slaavilainen kirjaimisto, joka kyrillisen kirjaimiston ohella on toinen slaavilaisista kirjoitusjärjestelmistä.
Vaikka glagoliittiset aakkoset perustuvat kreikkalaisiin aakkosiin, kyseessä on itsenäinen kirjaimisto, jonka Konstantinos Filosofi (pyhä Kyrillos) todennäköisesti loi edistääkseen kristinuskon asemaa slaavilaisten kansojen keskuudessa.
Kroaatit alkoivat käyttää glagoliittista kirjaimistoa 800-luvun jälkipuoliskolla, ja 1100-luvun loppuun tultaessa he olivat ainoita, jotka yhä käyttivät sitä ja kehittivät kirjaimistoa edelleen.
Ensimmäinen Kroatian (kulmikkaalla) glagoliittisella kirjaimistolla kirjoitettu kirkkoslaavinkielinen teos ”Misal po zakonu rimskoga dvora” (Missale Romanum Glagolitice) painettiin Kroatiassa vuonna 1483, vain 28 vuotta Gutenbergin Raamatun ilmestymisen jälkeen.
Se oli Euroopan ensimmäinen muilla kuin latinalaisilla kirjaimilla painettu inkunaabeli.
Glagoliittista kirjaimistoa käytettiin Kroatiassa 1800-luvun alkupuoliskolle asti, ja siitä tuli tärkeä osa Kroatian kansallista identiteettiä.
Kirjainyhdistelmän ”HR” oikealla puolella ja alapuolella on kroatialainen shakkiruutukuvio, joka on yksi Kroatian tasavallan vaakunan elementeistä.
Kirjainyhdistelmän yläpuolelle on merkitty liikkeeseenlaskuvuosi ja keskelle sen alapuolelle liikkeeseenlaskun toteuttavan maan tunnus.
Kolikon ulkokehää koristavat Euroopan unionin lipun 12 tähteä.
(1) Ks.
EYVL C 373, 28.12.2001, s.
1, EUVL C 254, 20.10.2006, s. 6, ja EUVL C 248, 23.10.2007, s. 8.
Kyseisillä sivuilla esitellään muiden eurokolikoiden kansalliset puolet.
(2) Neuvoston päätös, annettu 12 päivänä heinäkuuta 2022, euron käyttöönotosta Kroatiassa 1 päivänä tammikuuta 2023 (EUVL L 187, 14.7.2022, s. 31).